hotchpotch/miracl-hf-unified huggingface dataset:
Pikku Valkealammi
Pikku Valkealammi eli Läntinen Valkealammi on Kanta-Hämeessä Hattulassa Myllykylän kylän lähellä sijaitseva lampi.
Lammen pinta-ala on 2,0 hehtaaria ja se on 200 metriä pitkä ja 150 metriä leveä. Järvi sijaitsee Renkajärvestä Rengon kautta Tunturivuorelle ja siitä edelleen kaakkoon jatkuvaan harjujakson jäätikköjokimuodostuman välittömässä läheisyydessä. Jääkauden loppuaikojen jäätikön sulaminen on vaikuttanut merkittävästi järven muodostumiseen . Sen rantaviivan pituus on 500 metriä ja sen rannat ovat autiota metsämaata. Lammen etelärantaan johtaa tie Myllykylään johtavalta tieltä.
Lampi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Renkajoen yläosan valuma-alue kuuluu. Lammen vedenpinnan korkeus on 133,4 metriä mpy. ja se on yhdistetty itäiseen vieruslampeen, jolla on sama vedenpinnan korkeus.
Méxicon 6 tunnin ajo 2016
Méxicon 6 tunnin ajo 2016 oli FIA World Endurance Championship -kauden 2016 viides osakilpailu, joka ajettiin 3. syyskuuta Autódromo Hermanos Rodríguezin radalla Meksikossa.
Kilpailun voitti Porschella ajaneet Timo Bernhard, Brendon Hartley ja Mark Webber.
Vaahteraliigan kausi 2016
Vaahteraliigan kausi 2016 oli Vaahteraliigan historian 37. kausi. Kausi käynnistyi 3. kesäkuuta 2016 ja Vaahteramalja XXVII pelattiin 3. syyskuuta 2016. Liigan mestaruuden voitti viidennen kerran peräkkäin Helsinki Roosters.
Kaudella 2016 pelattiin kaksinkertainen sarja.
Circuit of the Americasin 6 tunnin ajo 2016
Circuit of the Americasin 6 tunnin ajo 2016 oli FIA World Endurance Championship -kauden 2016 kuudes osakilpailu, joka ajettiin 17. syyskuuta Circuit of the Americasin radalla Austinissa.
Kilpailun voitti Porschella ajaneet Timo Bernhard, Brendon Hartley ja Mark Webber.
Fujin 6 tunnin ajo 2016
Fujin 6 tunnin ajo 2016 oli FIA World Endurance Championship -kauden 2016 seitsemäs osakilpailu, joka ajettiin 16. lokakuuta Fuji Speedwayn radalla Japanissa.
Kilpailun voitti Toyotalla ajaneet Stéphane Sarrazin, Mike Conway ja Kamui Kobayashi.
Magomed Ozdojev
Magomed Mustafajevitš Ozdojev (, s. 5. marraskuuta 1992 Groznyi, Venäjä) on venäläinen (ingušialainen) jalkapalloilija, Hän edustaa Venäjän jalkapalloliigassa pelaavaa Rubin Kazania ja on pelipaikaltaan keskikenttäpelaaja.
Coombe Junction Haltin rautatieasema
Coombe Junction Haltin rautatieasema on pieni rautatieasema lähellä Coomben ja Lamellionin kyliä Liskeardissä, Cornwallissa. Se on Looe Valley Linella lähellä Coombe Junctionin vaihdetta, jossa Liskeardin ja Looen välillä kulkevat junat vaihtavat suuntaa.
Suuntaa vaihtavista junista vain harvat jatkavat vaihteesta Coombe Junction Haltin asemalle saakka. Siellä pysähtyy maanantaista lauantaihin vain kaksi junaa päivässä kumpaankin suuntaan, ja sunnuntaisin asemalla ei ole lainkaan liikennettä. Asemaa käyttikin vain 26 matkustajaa kaudella 2014–2015. Se oli Shippea Hillin (22 matkustajaa) jälkeen Britannian toiseksi vähiten käytetty rautatieasema.
Shanghain 6 tunnin ajo 2016
Shanghain 6 tunnin ajo 2016 oli FIA World Endurance Championship -kauden 2016 kahdeksas osakilpailu, joka ajettiin 6. marraskuuta Shanghai International Circuitin radalla Kiinassa.
Kilpailun voitti Porschella ajaneet Timo Bernhard, Mark Webber ja Brendon Hartley.
Marcel Prévost
Marcel Prévost (1. toukokuuta 1862 Pariisi, Ranska – 8. huhtikuuta 1941 Vianne, Ranska) oli ranskalainen tupakkatehtailija ja kirjailija.
Prévost oli naisluonteiden ja epäterveen rakkauselämän kuvaaja. Kaksoisromaanissaan "Les vierges fortes" ("Frédérique" ja "Lea" 1900) Prévost ajaa naisasiaa ja käyttää päähenkilönä suomalaista naista. Kokonaisen naiskasvatuksen ohjelman hän esittää teoksessaan "Lettres à Françoise" (1902). Heikompina pidetään Prévostin näytelmiä.
Bahrainin 6 tunnin ajo 2016
Bahrainin 6 tunnin ajo 2016 oli FIA World Endurance Championship -kauden 2016 yhdeksäs osakilpailu, joka ajettiin 19. marraskuuta Bahrain International Circuitin radalla Bahrainissa.
Kilpailun voitti Audilla ajaneet Loïc Duval, Lucas di Grassi ja Oliver Jarvis. Mark Webber lopetti kilpa-ajouransa kyseiseen kilpailuun.
Johannes Luukkanen
Johannes Luukkanen (s. 30. maaliskuuta 1999) on suomalainen jalkapallomaalivahti. Hän edustaa Veikkausliigassa pelaavaa Ilvestä.
Hajuheinät
Hajuheinät ("Cinna") on heinäkasvien (Poaceae) heimoon kuuluva pieni kasvisuku. Sukuun lasketaan kuuluvaksi nykyisin neljä lajia. Näiden neljän lajin lisäksi sukuun on kuvattu muitakin lajeja, joista ei vielä tiedetä, ovatko ne omia lajejaan vai samaa jonkin jo aiemmin kuvatun lajin kanssa.
Hajuheinät ovat monivuotisia heiniä, joilla on lyhyt juurakko. Hajuheinien varret ovat korkeita sekä pystyjä ja kasvavat löyhinä mättäinä. Lehdet ovat leveitä ja kieleke on kalvomainen. Hajuheinien kukinto on suurikokoinen röyhy, jonka tähkylät ovat 3–4 mm pitkiä ja vihreitä tai violetteja. Kussakin tähkylässä on vain yksi kukka. Tähkylöiden kaleet ovat suunnilleen yhtä suuret. Ulkohelpeet ovat noin kaleiden pituiset ja niissä on lyhyt vihne.
Hajuheinien ("Cinna") sukuun kuuluvista lajeista Suomessa tavataan luonnonvaraisena vain hajuheinää ("Cinna latifolia"), joka kasvaa harvinaisena lähinnä maan keskiosissa.
Jari Niemelä (Ylen toimittaja)
Jari Niemelä on suomalainen radiotoimittaja, joka on työskennellyt yli 40 vuotta Yleisradion palveluksessa, valtaosan ajasta politiikan toimittajana.
Niemelä aloitti radiotoimittajan työt Ylen Nuorten radion freelancerina vuonna 1973, ja noin 30 vuotta hän on toiminut Ylen politiikan toimittajana. 2010-luvulla hän on toiminut tuottajan tehtävänimikkeellä ja muun muassa juontanut Pääministerin haastattelutuntia sekä toiminut Ylen ohjelmatyöntekijöiden (YOT) puheenjohtajana ja henkilöstön edustajana Yleisradion hallintoneuvostossa.
Aikamme sankari
Aikamme sankari () on venäläisen kirjailijan Mihail Lermontovin romaani. Teos ilmestyi vuonna 1840. Se koostuu viidestä kertomuksesta, joissa on sama päähenkilö. Teoksesta on tehty useita suomennoksia, joista tuorein on Ulla-Liisa Heinon suomennos vuodelta 1959.
Romaanin novelleista kolme oli julkaistu aiemmin aikakauslehdessä "Otetšestvennyje zapiski" ('Isänmaallinen lehti'). Kertomukset eivät ole aikajärjestyksessä. Päähenkilö, Venäjän Kaukasian armeijan upseeri, Petšorin on yksinäinen mies, mutta älykäs, lahjakas ja sivistynyt. Tapahtuma-aika on keisari Nikolai I:n valtakausi. Alkuperäisteoksen alkusanoissa Lermontov luonnehtii teostaan: "Aikamme sankari on muotokuva..., mutta ei yhden ainoan henkilö. Tämä muotokuva on sommiteltu sukupolvemme kaikista paheista..."
Keisarin ja hovin vihan kohteeksi joutunut Lermontov oli noihin aikoihin karkotettu toistamiseen Kaukasiaan, jossa hän sitten kuoli kaksintaistelussa. Neuvostoaikaan kirja oli hyvin suosittu, ja siitä otettiin miljoonapainoksia. Lermontov ennusti tässä romaanissa kuolevansa kaksintaistelussa.
Vuonna 1967 tuli ensi-iltaan Stanislav Rostotskin romaanin pohjalta ohjaama samanniminen elokuva.
Ensimmäinen osa 
Toinen osa
Selityksiä 176
Wilhelm Westman
Johan Wilhelm Westman (18. kesäkuuta 1878 Siuntio – 20. kesäkuuta 1955 Ruotsi) oli suomalainen poliitikko ja varatuomari. Westman toimi RKP:n kansanedustajana vuosina 1930–1933 edustaen Uudenmaan läänin vaalipiiriä. Westman toimi myös Hangon kaupunginvaltuuston puheenjohtajana sekä kaupunginhallituksen jäsenenä.
Westman kirjoitti ylioppilaaksi 1898, suoritti ylemmän hallintotutkinnon 1903, oikeustutkinnon 1906 ja varatuomarin tutkinnon 1908. Westmanin puoliso vuosina 1903–1934 oli Julia Maria Sonck ja vuodesta 1935 Thilly Maria Damström (e. Blomqvist).
UEFA Super Cup 2017
UEFA Super Cup 2017 oli järjestykseltään 42. UEFA Super Cupin ottelu. Ottelussa kohtasivat kaksi hallitsevaa Euroopan seurajoukkueiden pääkilpailujen mestaria Mestarien liigan voittaja ja Eurooppa-liigan voittaja. Ottelu pelattiin 8. elokuuta 2017 Philip II Arenalla, Skopjessa Makedoniassa. Se oli ensimmäinen maassa järjestetty UEFA:n alaisen kilpailun loppuottelu.
Ottelu pelattiin ensimmäistä kertaa Real Madridin ja Manchester Unitedin väillä, joista ensimmäiseksi mainittu oli kauden 2016–2017 Mestarien liigan voittaja ja jälkimmäinen kauden 2016–2017 Eurooppa-liigan voittaja.
Philip II Arenan valitsemisesta ottelupaikaksi päätettiin 30. kesäkuuta 2015 järjestetyssä UEFAn järjestelykomitean kokouksessa Prahassa, Tšekissä. Stadion on otettu käyttöön vuonna 1947, jonka jälkeen sitä on kertaalleen laajennettu vuonna 2011. Sen nykyinen yleisökapasiteetti on 33 460.
Huolimatta siitä, että joukkueet eivät olleet aikaisemmin kohdanneet supecupissa, niillä oli yhteistä historiaa Euroopan cupista ja sen jälkeen perustetusta Mestarien liigasta yhteensä kymmenen ottelun verran. Näistä kohtaamisista neljä oli päättynyt Real Madridin voittoon, neljä kertaa oli päädytty pistejakoon ja kaksi kertaa Manchester United oli onnistunut voittamaan.
Stadionin yleisökapasiteetti otteluun oli 30 500, joista 23 000 paikkaa oli yleisessä myynnissä. Lipunmyynti kannattajille avattiin 13. kesäkuuta ja se oli avoinna 4. heinäkuuta 2017 asti. Lippuja myytiin kolmessa eri hintakategoriassa, jotka olivat €50, €30 ja €15. Loput lipuista jaettiin paikalliselle järjestäjälle, UEFA:lle ja kansallisille yhdistyksille, yhteistyökumppaneille sekä medialle.
20. heinäkuuta 2017 ottelun erotuomariksi valittiin italialainen Gianluca Rocchi.
Ottelun 16. peliminuutilla kotijoukkue Real Madrid kävi ensimmäistä kertaa lähellä maalintekoa, kun keskikenttäpelaaja Casemiro puski Toni Kroosin lähettämän kulmapotkun ylärimaan. Kahdeksan minuuttia myöhemmin Casemirolle avautui jälleen maalintekopaikka, eikä hän tällä kertaa erehtynyt, vaan vei madridilaisseuran 1–0-johtoon. Keskityksen maalin antoi laitapuolustaja Dani Carvajal. Ottelun mentyä jo toiselle puoliajalle, siirtyi Real Madrid 2–0-johtoon Iscon maalilla, joka syntyi 52. peliminuutilla. Maalissa oli vahvasti mukana walesiläislaituri Gareth Bale, joka pelasi Iscon kanssa seinäsyötön rangaistusalueen rajalla, mikä vapautti espanjalaispelaajan maalintekoon. Vajaa kymmenen minuuttia myöhemmin Bale pääsi itse yrittämään maalintekoa, mutta laukoi pallon lähietäisyydeltä ylärimaan. 62. peliminuutilla Manchester Unitedin belgialaishyökkääjä Romelu Lukaku kavensi tilanteeksi 2–1, kun hän ohjasi keskikenttäpelaaja Nemanja Matićin laukauksen jälkeisen irtopallon tyhjään maaliin.
No Love Deep Web
No Love Deep Web (tyylitelty "NØ LØVΣ DΣΣP WПB" tai "NO LOVE DEEP WEB") on Death Gripsin toinen kokopitkä albumi joka julkaistiin yhtyeen nettisivuilla digitaalisena ja ilmaiseksi ladattavana 1. lokakuuta 2012.
1. lokakuuta 2012 bändi julkaisi levyn nettisivuillaan josta sen pystyi lataamaan ilmaiseksi. Myöhemmin samana päivänä Death Grips saavutti ensimmäisen sijan BitTorrentin "List of Most Legally Downloaded Music" listalla 34,151,432 latauskerralla.
Muutama tunti levyn julkaisemisen jälkeen bändin nettisivut kaatuivat. Yhtyeen rumpalituottaja Zach Hillin mukaan sivut kaatoi heidän silloinen levy-yhtiönsä Epic Records, joka puolestaan kiistää kyseisen väitteen. 31. lokakuuta Death Grips julkaisi Facebook sivuillaan Ecip Recordsin heille levyn julkaisupäivänä lähettämiä luottamuksellisia sähköposteja. Sähköpostissa Epic Records kertoo olevansa järkyttynyt siitä, että yhtyeen jäsenet julkaisivat albumin internetissä levy-yhtiölle kertomatta ja pyytää heitä poistamaan levyn internetistä. Myöhemmin levy-yhtiö ilmoitti lopettavansa yhteistyöt bändin kanssa.
Albumin huomiota herättäneessä kansikuvassa on Zach Hillin erektion saavuttanut penis, johon on mustalla tussilla kirjoitettu albumin nimi. Kansikuva on sensuroitu monilla sivustoilla, muun muassa Spotifyssä ja Youtubessa. Siitä on tehty myös monia vaihtoehtoisia sensuroituja meme versioita.
Levyn kannen takia Death Gripsin piti pistää nettivisuilleen varoitus sivulla ilmenevästä materiaalista. Yhtyeen lausuma nettisivuilla kuuluu "U.S law states you must be 18 years of age to view graphic sexual material. We consider this art."
Jussi Puumala
Jussi Heikki Puumala (20. joulukuuta 1878 Noormarkku – 1. lokakuuta 1953 Noormarkku) oli suomalainen poliitikko, agronomi ja maanviljelijä. Puumala toimi Kansanpuolueen kansanedustajana vuosina 1917–1919 edustaen Turun läänin pohjoista vaalipiiriä. Puumala toimi myös kunnanvaltuutettuna Noormarkussa ja kaupunginvaltuutettuna Porissa.
Puumala kirjoitti ylioppilaaksi 1899, valmistui agronomiksi 1902 ja filosofian kandidaatiksi 1908. Siviiliammatiltaan hän oli maanviljelijä ja toimi viljelijänä Noormarkussa. Puumalan vanhemmat olivat talollinen Henrik Puumala ja Amalia Wähä-Savo. Puumalan puoliso vuodesta 1902 oli Suoma Helena Palin. Kansanpuolue päätettiin 8. joulukuuta 1918 sulauttaa Kansalliseen Edistyspuolueeseen ja monarkiaa kannattava Puumala liittyi Kokoomukseen.
Sjöman
Sjöman on seuraavien tunnettujen henkilöiden sukunimi:
Pääministerin haastattelutunti
Pääministerin haastattelutunti on Yleisradion vuodesta 1962 lähettämä radio-ohjelma, 1960-luvun lopulle saakka myös televisio-ohjelma, jossa kulloistakin Suomen pääministeriä haastattelevat ajankohtaisista aiheista Ylen sekä sanoma- ja aikakauslehdistön vaihtuvat toimittajat. Pääministerin haastattelutunti radioidaan Yle Radio Suomessa suorana lähetyksenä sunnuntai-iltapäivisin noin kerran kuussa, ja sillä oli 2010-luvun alkupuolella noin 300 000 kuulijaa lähetystä kohti.
Toimittaja Niilo Ihamäki sai idean ohjelmaan 1960-luvun alussa Yhdysvaltojen presidentin lehdistötilaisuuksista. Alun perin hän kaavailikin ohjelmaa presidentin haastattelutunniksi, mutta presidentti Urho Kekkonen kieltäytyi todeten, että presidentti saa milloin vain radio- ja tv-aikaa, jos hänellä on asiaa, mutta pääministeri on politiikan käytännön toimija. Ihamäki esitti seuraavaksi ajatuksensa silloisen pääministeri Ahti Karjalaisen poliittiselle sihteerille Jouko Loikkaselle, joka kiinnostui ajatuksesta ja sai myös pääministeri Karjalaisen hyväksymään sen.
Ensimmäisessä lähetyksessä noudatettiin toivetta saada ohjelman kysymykset etukäteen, mutta sitten käytännöstä luovuttiin journalistien vaatimuksesta. Alkuun pääministerin haastattelutunti esitettiin radion ja television yhteislähetyksenä Pasilasta, kunnes Mauno Koiviston pääministerikaudella lähetyksiä kuvattiin ajan hengen mukaisesti työpaikoilla kuten telakalla, sairaalassa tai tehtaassa eri puolilla Suomea. 1960-luvun lopulla televisioinneista luovuttiin ja ohjelmasta tuli nykyisen kaltainen radio-ohjelma. Kalevi Sorsan pääministerikausilla haastattelutuntia ei tehty lainkaan lähes kymmeneen vuoteen. Paavo Lipposen pääministerikaudesta alkaen haastattelupaikkana on useimmiten ollut pääministerin virka-asunto Kesäranta. Pari ensimmäistä vuosikymmentä haastattelutunteja lähetettiin 4–6 vuodessa, kunnes 1980-luvun lopulla lähetystahdiksi vakiintui noin kerran kuukaudessa.
Pääministerin haastattelutunnin puheenjohtajana toimi 1970-luvulle asti ohjelmaidean isä Niilo Ihamäki. Pitkään ohjelmaa juonsi myös Liisa Tukkimäki. 2010-luvulla ohjelmaa on vetänyt Ylen pitkäaikainen politiikan toimittaja Jari Niemelä. Muita ohjelman puheenjohtajia ovat olleet Adolf Turakainen, Heikki Peltonen ja Kari Aalto.
Haastattelijoina on vuosien varrella ollut Ylen toimittajien lisäksi satoja päätoimittajia tai politiikan toimittajia yhteensä yli 70 lehdestä. 1960-luvulla etenkin maakuntalehdet olivat tyytyväisiä tavoittaessaan Yleisradion ohjelman avulla pääministerin haastatteluunsa. Nykyisin asenne on kriittisempi: "Suomen Kuvalehden" Leena Sharman mielestä haastattelutunti on ”noin kerran kuussa järjestettävä erikoislaatuinen ohjelma, jonka avulla Yleisradio saa muun median toimittajat tekemään ilmaistyötä itselleen”.
80 mm/60 type 98
80 mm/60 type 98 oli keisarillisen Japanin laivaston meri- ja ilmatorjuntatykki, joka oli palveluskäytössä toisessa maailmansodassa.
Tykkejä asennettiin Agano-luokan keveille risteilijöille ja lentotukialus "Ibukille". Tykkejä valmistettiin vuosina 1940-1944 ainoastaan 28 kappaletta. Neljää varalla ollutta tykkiä käytettiin rannikkotykkeinä Maizurussa Kiotossa.
Joust
Joust on Williams Electronicsin kehittämä kolikkopeli, joka on julkaistu vuonna .
Pelistä on tehty myös käännöksiä useille muille alustoille.
Peli on tasohyppelyn kaltainen toimintapeli, jota voi pelata yksin tai kahdestaan. Pelissä pelaajat voivat olla samalla puolella tai vastatusten; "Joust" oli ensimmäisiä pelejä, joissa vaihtoehto oli olemassa.
Pelissä pelaaja ohjastaa lentävän strutsin selässä kulkevaa ritaria. Pelaajan on osuttava peitsellä vastustajaan ja pyrittävä olemaan vastustajaa ylempänä painelemalla "räpyttele" -nappia ("FLAP"); alempana ollessaan pelaaja menettää elämän.
Peli esiintyy merkittävässä roolissa Ernest Clinen romaanissa Ready Player One.
Liskeardin rautatieasema
Liskeardin rautatieasema on rautatieasema Cornwallin pääradalla Liskeardissä, Cornwallissa. Cornwallin pääradan junien lisäksi Liskeard on pääteasema Looe Valley Linen junille. Asemalle liikennöi Great Western Railway.
Asemaa käytti 357 086 matkustajaa kaudella 2014–2015.
Raimo Näsänen
Raimo Näsänen (s. 20. huhtikuuta 1952) on naantalilainen kodinkonekauppias, joka harrasti autourheilua yli 20 vuotta, joista kymmenkunta vuotta keskieurooppalaisia ralleja. Näsänen saavutti West Euro Cupissa vuonna 1991 koko sarjan 12. sijan ja seuraavana vuonna 2. sijan. Kilpailuita käytiin Norjassa, Ruotsissa, Saksassa ja Hollannissa. Näsäsen kokemuksiin kuuluu myös Nürburgringin 24 tunnin rata-ajo, johon hän osallistui vuonna 1990 Mercedes-Benz 190 E:llä.
15 MM-rallia kokenut Opel Corsa Raimo Näsäsen ajamana on museoitu Kangasalan rallimuseoon. Sekä auton, että kuljettajan viimeinen kilpailu oli Monte Carlo 1996.
Arnel Pineda
Arnel Pineda (s. 5. syyskuuta 1967, Manila) on filippiiniläinen laulaja. Pineda on yhdysvaltalaisen rockyhtye Journeyn solisti. Pineda on tullut Journeyn lisäksi tunnetuksi karaokelaulajana ja lukuisten eri yhtyeiden rock-kappaleiden cover-esittäjänä. Erityisesti Pineda on esittänyt Bryan Adamsin kappaleita. Journey-yhtyeeseen Pineda löydettiin Youtubeen päätyneiden keikkavideoiden myötä. Pineda esiintyi monilla videopätkillä laulaen muun muassa Journeyn kappaleita. Journeyn Neal Schon vakuuttui Pinedan kyvyistä ja koe-esiintymisen jälkeen Pineda valittiin Journeyn uudeksi laulajaksi vuonna 2007. Elämässään Pineda on ollut koditon ja käyttänyt huumeita noin parikymmentä vuotta. Pineda on ilmaissut kannattavansa Filippiinien huumesotaa.
St. Keyne Wishing Well Haltin rautatieasema
St. Keyne Wishing Well Haltin rautatieasema on pieni rautatieasema Looe Valley Linella St. Keynen kylässä, Cornwallissa. Asemalle liikennöi Great Western Railway.
Asemaa käytti 1 986 matkustajaa kaudella 2014–2015.
Hallama
Hallama on sukunimi. Se on muun muassa seuraavien suomalaisten henkilöiden sukunimi:
Hahtuheinät
Hahtuheinät ("Schizachyrium") on heinäkasvien (Poaceae) heimoon kuuluva kasvisuku. Sukuun kuuluu noin 60 lajia.
Ilon juhla
Ilon Juhla on suomalaisen black metal -yhtye Ajattaran ensimmäinen joulusingle. Se julkaistiin 24. marraskuuta 2004 levymerkillä Spikefarm Records.
Kappale ylsi Suomen virallisen listan sijalle 14.
Joulu-single 2005
Joulu-single 2005 on suomalaisen black metal -yhtye Ajattaran toinen joulusingle. Se julkaistiin 23. marraskuuta 2005 levymerkillä Spikefarm Records.
Kappale ylsi Suomen virallisen listan toiselle sijalle.
Tulppaani (kappale)
Tulppaani on suomalaisen black metal -yhtye Ajattaran neljäs joulusingle. Se julkaistiin 28. marraskuuta 2007 levymerkillä Spikefarm Records.
Kappale ylsi Suomen virallisen listan sijalle 11.
Makbesiinit
Makbesiinit ovat ansamysiineihin kuuluvia makrosyklisiä orgaanisia yhdisteitä. Yhdisteillä ja niiden johdannaisilla on antibioottisia, fungisidisia ja syöpäkasvainten kasvua estäviä ominaisuuksia.
Makbesiineja tunnetaan kaksi, jotka ovat makbesiini I (CHNO, CAS 73341-72-7) ja makbesiini II (CHNO, CAS-numero 73341-73-8). Ne eristettiin ensimmäisen kerran vuonna 1979 erään "Nocardia"-sukuun kuuluvan bakteerin kasvatusliemestä. Makbesiinien rakenne muistuttaa huomattavasti geldanamysiinin ja herbimysiinien rakennetta. Rakenne koostuu aromaattisesta osasta, joka on bentsokinoni makbesiini I:n ja hydrokinoni makbesiini II:ssa. Tämän lisäksi niissä on tyydyttymätön makrosyklinen rengasrakenne. Makbesiineilla ja niiden johdannaisilla on osoitettu olevan antibioottisia vaikutuksia grampositiivisia bakteereja vastaan. Lisäksi niillä on fungisidisia ominaisuuksia. Makbesiinien on todettu olevan tehokkaita eräitä hiirten leukemia- ja melanoomatyyppejä vastaan. Tämä ominaisuus johtuu siitä, että makbesiinit ovat lämpösokkiproteiineihin kuuluvan HSP90:n inhibiittoreita. Makbesiineista on pyritty kehittämään johdannaisia, jotka eivät olisi yhtä myrkyllisiä kuin makbesiinit ovat.
Santtu Patova
Santtu Patova (s. 1. huhtikuuta 1998) on suomalainen pesäpalloilija, joka edustaa Superpesiksessä pelaavaa Hyvinkään Tahkoa. Patova on ulkopelissä polttolinjassa ja sisäpelissä vaihtaja. 6.6 2017 mennessä pelaamissaan 17 Superpesiksen runkosarjaotteluissa Patova on tuonut yhden juoksun ja kerännyt 23 kärkilyöntiä. Tahkon junioreissa Patova on saavuttanut B-poikien SM-kultaa.
Carter Rowney
Carter Rowney (s. 10. toukokuuta 1989) on kanadalainen jääkiekkoilija, joka pelaa NHL-seura Anaheim Ducksissa. Rowney on pelipaikaltaan oikea laitahyökkääjä.
Kaljukekomuurahainen
Kaljukekomuurahainen ("Formica polyctena") on kekomuurahaisiin kuuluva muurahaislaji. IUCN luokittelee sen maailmanlaajuisesti silmälläpidettäväksi. Laji on Suomessa elinvoimainen.
ParaNorman
ParaNorman on yhdysvaltalainen stop motion -animaatioelokuva, joka sai ensi-iltansa Suomessa 7. syyskuuta 2012. Sen on ohjannut Sam Fellen ja Chris Butler. Elokuvan genre on kauhukomedia. "Paranorman" on "Laikan" tuottama elokuva niin kuin elokuvat "Boksitrollit" sekä "Coraline ja toinen todellisuus".
Elokuva kertoo nuoresta pojasta nimeltä Norman, joka osaa puhua kuolleille. Häntä pidetään kykynsä vuoksi outona ja häntä kiusataan koulussa. Kukaan ei usko häntä.
Myös Normanin isosetä näkee kuolleita ja kertoo pojalle kaupunkia uhkaavasta noidan kirouksesta. Myyttinä pidetty kirous onkin totta, ja sen langettanut noita herättää kuolleet joka vuosi. Myöhemmin isosetä kuolee, jolloin kirouksen estäminen siirtyy Normanin hoidettavaksi. Hänen täytyy löytää noidan hauta ja lukea noidalle satu Prinsessa Ruususesta, jolloin noita nukahtaa, ja kuolleet palaavat hautoihinsa.
Juan Goytisolo
Juan Goytisolo (5. tammikuuta 1931 Barcelona, Espanja – 4. kesäkuuta 2017 Marrakech, Marokko) oli espanjalainen kirjailija. Hän asui 1950-luvulta alkaen ulkomailla.
Goytisolo oli Espanjan merkittävimpiä 2000-luvun alun kirjailijoita ja sai runsaasti palkintoja, joista viimeinen oli Espanjan kulttuuriministeriön Miguel de Cervantes -palkinto 2014. Hänen ainoa suomennettu teoksensa on "Kortti määrää kohtalosi" (suom. Matti Rossi, 1962; "Juegos de manos", 1954)
Myös hänen veljensä Luis Goytisolo on kirjailija.
Arabiemiirikunnat kesäolympialaisissa 2012
Arabiemiirikunnat osallistui Lontoossa järjestettyihin vuoden 2012 olympialaisiin. Lontoossa maa osallistui kahdeksatta kertaa olympialaisiin.
Arabiemiirikunnat lähetti Lontooseen suurimman olympiajoukkueensa: 24 miestä ja kaksi naista jotka osallistuvat kuuteen eri urheilulajiin. Jalkapallo kesäolympialaisissa 2012 – miesten turnaus oli ainoa joukkuelaji johon maa sai lähetettyä edustusjoukkueen. Tämä oli myös maan miesten debyyttiottelu olympiajalkapallossa. Arabiemiirikunnat debytoi myös miesten painonnostossa kun maata edustava Saeed Al Maktoum osallistui painonnostoon. Saeed toimi myös maan lipunkantajana olympialaisten avajaisissa.
Kulovesi (täsmennyssivu)
Kulovesi tarkoittaa seuraavia asioita:
Scuderia Cameron Glickenhaus SCG 003
Scuderia Cameron Glickenhaus on Scuderia Glickenhausin ja Manifattura Automobil Torinon yhteistyössä suunnittelema rajoitetun tuotannon auto. Auto julkaistiin vuonna 2015 Geneven autonäyttelyssä.
Auto käyttää 3,5 litran kaksoisturbomoottoria.
Vuonna 2016 SGS osallistui kahdella autolla 12 tunnin Mugello kilpailuun.
Korisliiga-kausi 2017–2018
Korisliiga-kausi 2017–2018 on 78. kausi, jolloin pelataan miesten koripallon Suomen mestaruudesta. Mestaruuden kauden päätteeksi voitti Kauhajoen Karhu, joka kaatoi finaalisarjassa Vilpas Vikingsin otteluvoitoin 4-2. Runkosarjan voittaja oli Vilpas Vikings.
Hallitsevana mestarina kauteen lähtee Joensuun Kataja ja sarjanousijana M1DA:n mestari Espoo United.
Causelandin rautatieasema
Causelandin rautatieasema on pieni rautatieasema Looe Valley Linella Causelandin kylässä, Cornwallissa. Asemalle liikennöi Great Western Railway.
Asemaa käytti 2 094 matkustajaa kaudella 2014–2015.
Tuija Hautala-Hirvioja
Tuija Hautala-Hirvioja on suomalainen taidehistorian professori Lapin yliopistossa.
Hautala-Hirvioja on valmistunut luokanopettajaksi Oulun yliopistosta vuonna 1979, ja Jyväskylän yliopistosta hän on valmistunut filosofian kandidaatiksi vuonna 1984 ja filosofian tohtoriksi vuonna 1999.
Hän toimi kuvataiteen opettajana Jyväskylässä. Hän on toiminut myös tutkijana Torniossa maakuntamuseolla. Taidetta hän on opettanut myös Rovaniemen kansalaisopistossa. Vuodesta 1992 lähtien hän on työskennellyt Lapin yliopiston taiteiden tiedekunnassa eri tehtävissä. Vuonna 2004 hänestä tuli taidehistorian professori Lapin yliopistoon.
Hautala-Hirviojan kirjallisen tuotannon painotus on pohjoisessa, Lappilaisessa taiteessa ja Lapin alueen taiteilijoissa. Hän on kritisoinut sitä, että saamelaiset ovat jääneet suomalaisten taiteilijoiden varjoon. Vuonna 2013 hän vaati Rovaniemen Ounasvaaran suojelemista lisärakentamiselta.
Vuonna 2016 Lapin rahasto myönsi Hautala-Hirviojalle kymmenen tuhannen euron suuruisen palkinnon pohjoisen taiteen tutkimisesta ja tunnetuksi tekemisestä.
J. K. Kyyhkynen 1985-1909: Lapin luonnon ja ihmisen kuvaaja 1993. 951-749-186-7
Peitettynä elämältä: taiteilija Maija Kellokummun valon etsintä 1999. 951-96516-3-2
Lappi-kuvan muotoutuminen suomalaisessa kuvataiteessa ennen toista maailmansotaa. Väitöskirja. 1999. 0075-4633; 69.
Sandplacen rautatieasema
Sandplacen rautatieasema on pieni rautatieasema Looe Valley Linella Sandplacen kylässä, Cornwallissa. Asemalle liikennöi Great Western Railway.
Asemaa käytti 1 762 matkustajaa kaudella 2014–2015.
Kai Latvalehto
Kai Latvalehto (s. 1967) on ruotsinsuomalainen kitaristi ja opettaja, joka tuli tunnetuksi Laulu koti-ikävästä -dokumenttielokuvan päähenkilönä.
Latvalehto vietti lapsuutensa Ruotsin Göteborgissa, mutta muutti Suomeen teini-iässä. Latvalehdon suvun juuret ovat Taivalkoskella ja hän on perheensä ainoa lapsi. Perhe muutti Ruotsiin Kain ollessa kaksivuotias. Hänen äitinsä teki Ruotsissa töitä Volvolla ja isänsä välillä merillä, välillä tehtailla. Elämä pyöri isän alkoholismin ympärillä. Suomeen palatessaan perhe muutti Haukiputaalle. Kai omaksui lapsuutensa seurauksena ruotsinsuomalaisen identiteetin. Mukaan jäi myös tunne ulkopuolisuudesta.
Lukion jälkeen Latvalehto opiskeli englantia Oulun yliopistossa. Latvalehto on koulutukseltaan kielten opettaja ja filosofian maisteri. Opettajan töidensä lisäksi Latvalehto on toiminut projektityöntekijänä Ruotsin kirkolle. Hän on tehnyt myös käännöstöitä oman yrityksensä kautta.
Kitaran soiton Latvalehto aloitti lukiossa. Latvalehto on soittanut kitaraa ja toiminut taustalaulajana Aknestik-bändissä vuosina 1984-2002.
Latvalehto on kääntänyt kirjan Kaaoksen ruhtinaat. Latvalehto on toiminut kääntäjänä Freetime Machos -dokumenttielokuvassa 2010 ja taustatoimittajana Suomirokin sankarit: Wigwam -dokumentissa 2006.
Latvalehto on esiintynyt isänsä Taunon ja poikansa Oivan kanssa elämästään ja suomalaissiirtolaisuudesta Ruotsissa kertovassa Laulu koti-ikävästä -dokumenttielokuvassa vuonna 2013. Elokuvassa Latvalehto matkusti isänsä kanssa lapsuutensa maisemiin Göteborgiin. Elokuvan keskiössä on kulttuurinen juurettomuus. Elokuvan ohjaaja oli Mika Ronkainen. Dokumenttia käsiteltiin Inhimillinen tekijä- ohjelmassa 2015. Siitä tehtiin myös versio teatteriin.
Latvalehto valittiin tämän johdosta vuoden 2013 ruotsinsuomalaiseksi.
Kun Pudasjärvi Ruotsiin lähti- siirtolaiskertomuksia muuttovirran varrelta, kirjaan Latvalehto on osallistunut kirjoittamalla.
Matka-apurahaa Latvalehto sai vuonna 2012 1200 euroa tutkimustyötään varten Oulun yliopiston tutkijakoululta.. Latvalehto sai Pohjois-Pohjanmaan kulttuurirahastolta apurahan toisen sukupolven ruotsinsuomalaista kulttuuri-identiteettiä käsittelevää väitöskirjaa varten vuonna 2013. Projekti alkoi Oulun yliopiston kautta ja siinä haastatellaan toisen polven ruotsinsuomalaisia. Se jatkuI Åbo Akademissa. Latvalehto väitteli tohtoriksi 2018.
Hän on naimisissa Päivi Latvalehton kanssa ja hänellä on yksi, vuonna 2003 syntynyt poika, Oiva Latvalehto.
Looen rautatieasema
Looen rautatieasema on rautatieasema Looen kaupungissa Cornwallissa. Se on Liskeardiin vievän Looe Valley Linen pääteasema.
Asemaa käytti 124 914 matkustajaa kaudella 2014–2015.
Zhuhain 6 tunnin ajo 2011
Zhuhain 6 tunnin ajo 2011 oli Intercontinental Le Mans Cup -kauden 2011 seitsemäs osakilpailu, joka ajettiin 13. marraskuuta Zhuhai International Circuitin radalla Kiinassa.
Kilpailun voitti Peugeotilla ajaneet Sébastien Bourdais ja Anthony Davidson.
Drakengard (pelisarja)
Drakengard on Square Enixin julkaisema toimintaroolipelien sarja. Sarjan ensimmäinen osa "Drakengard" on julkaistu PlayStation 2:lle.
Samaan pelimaailmaan sijoittuvat myös pelit "NieR" ja "".
Silverstonen 6 tunnin ajo 2011
Silverstonen 6 tunnin ajo 2011 oli Le Mans Series -kauden 2011 neljäs ja Intercontinental Le Mans Cup -kauden 2011 viides osakilpailu, joka ajettiin 11. syyskuuta Silverstonen moottoriradalla, Englannissa.
Kilpailun voitti Peugeotilla ajaneet Sébastien Bourdais ja Simon Pagenaud.
Imolan 6 tunnin ajo 2011
Imolan 6 tunnin ajo 2011 oli Le Mans Series -kauden 2011 kolmas ja Intercontinental Le Mans Cup -kauden 2011 neljäs osakilpailu, joka ajettiin 3. heinäkuuta Autodromo Enzo e Dino Ferrarin moottoriradalla Italiassa.
Kilpailun voitti Peugeotilla ajaneet Sébastien Bourdais ja Anthony Davidson.
Kaupungin valot
Kaupungin valot voi tarkoittaa:
Harebrained Schemes
Harebrained Schemes on yhdysvaltalainen videopelien kehittäjä. Yhtiön perustaja on Jordan Weisman, joka on myös "MechWarrior"-pelien suunnittelija.
Yritys on julkaissut Shadowrun roolipeliiin perustuvia videopelejä sekä kehittää BattleTech-sarjaan kuuluvaa strategiapeliä.
Paradox Interactive on ilmoittanut sopineensa yrityksen ostamisesta vuonna 2018.
Estorilin 6 tunnin ajo 2011
Estorilin 6 tunnin ajo 2011 oli Le Mans Series -kauden 2011 viides osakilpailu, joka ajettiin 25. syyskuuta Autódromo do Estorilin moottoriradalla Portugalissa.
Kilpailun voitti Pescarololla ajaneet Emmanuel Collard ja Julien Jousse.
Castelletin 6 tunnin ajo 2011
Castelletin 6 tunnin ajo 2011 oli Le Mans Series -kauden 2011 ensimmäinen osakilpailu, joka ajettiin 3. huhtikuuta Circuit Paul Ricardin moottoriradalla Le Castelletissa Ranskassa.
Kilpailun voitti Pescarololla ajaneet Emmanuel Collard, Christophe Tinseau ja Julien Jousse.
U-194
U-194 (S-194) oli neuvostoliittolainen Whiskey-luokan sukellusvene. Se valmistui vuonna 1957, palveli Neuvostoliiton Itämeren laivastossa vuoteen 1989 saakka ja poistettiin käytöstä vuonna 1991. Tämän jälkeen alus oli näytteillä Suomessa ja Ruotsissa, jolloin siihen tutustui noin 550 000 ihmistä.
Alus tuotiin Suomeen romutettavaksi ja se odotti kohtaloaan Rosalassa, Hiittisten saaristossa. Sieltä sen hankki omistukseensa porilainen liikemies Timo Wallin vuonna 1993 tarkoituksenaan tehdä siitä matkailunähtävyys. Alus kunnostettiin Uudessakaupungissa, josta se uitettiin Rauman kautta Poriin. Sukellusvene oli yleisön nähtävänä Porin Mäntyluodossa yhden viikonlopun ajan, jolloin siihen tutustui noin 5000 kävijää. Alus piti viedä seuraavaksi näytteille Yyterin juhannusjuhliin vuonna 1994, mutta myrsky esti hinaamisen. Myöhemmin samana vuonna se siirrettiin Vaasaan, jossa se oli seuraavan kerran näytteillä.
Lokakuussa 1994 sukellusvene kuljetettiin Merenkurkun yli Ruotsin Uumajaan, missä se kokosi jälleen suuren kävijämäärän. Sukellusvene oli vuonna 1981 Ruotsin rannikolla karille ajaneen U 137 -sukellusveneen sisaralus. Tapahtuma sai aikanaan suuren huomion ja ruotsalaisten mielenkiinto neuvostoliittolaisia sukellusveneitä kohtaan oli yhä suurta. Tämän jälkeen alus kuljetettiin Örnsköldsvikin, Sundsvallin ja Gävlen kautta Tukholmaan. Siellä se asetettiin näytteille Vasa-museon vierelle vuonna 1995. Samalla paikalla se oli seuraavat neljä vuotta, vuoteen 1999 saakka, jolloin alus häädettiin pois Tukholmasta. Sukellusvene siirrettiin Norrköpingkiin, missä sitä yritettiin myydä neljän miljoonan Norjan kruunun hintaan. Kauppoja ei syntynyt, ja aluksen seuraavat satamat olivat vuonna 2000 Kalmar sekä vuonna 2003 Helsingborg. Sukellusvene sai siellä taas osakseen vastustusta, joten se päätettiin siirtää Landskronaan vuonna 2004 sekä laittaa jälleen myyntiin. Tällä kertaa hinta oli 250 000 euroa. Lopulta vuonna 2007 alus myytiin Thaimaahan.
Alus käytettiin myynnin jälkeen korjattavana Puolan Szczecinissä. Sieltä uusi omistaja lähti hinauttamaan alusta kohti Bangkokissa sijaitsevaa museota, kun se 5. helmikuuta 2007 otti vettä sisäänsä ja upposi Tanskan edustalle, noin 50 kilometriä Thyborønista länteen.
Castelletin 8 tunnin ajo 2010
Castelletin 8 tunnin ajo 2010 oli Le Mans Series -kauden 2010 ensimmäinen osakilpailu, joka ajettiin 11. huhtikuuta Circuit Paul Ricardin moottoriradalla Le Castelletissa Ranskassa.
Kilpailun voitti Audilla ajaneet Allan McNish ja Rinaldo Capello.
Castelletin 6 tunnin ajo 2012
Castelletin 6 tunnin ajo 2012 oli European Le Mans Series -kauden 2012 ensimmäinen osakilpailu, joka ajettiin 1. huhtikuuta Circuit Paul Ricardin moottoriradalla Le Castelletissa Ranskassa.
Kilpailun voitti Orecalla ajaneet Pierre Thiriet ja Mathias Beche.
Sietämisen olematon keveys
Sietämisen olematon keveys on hardcore punk -yhtye Valse Tristen EP-levy, joka julkaistiin lokakuussa 1990 levymerkillä Trash Can Records.
Koripallon Euroopan-mestaruuskilpailujen 2017 kokoonpanot
Tässä artikkelissa luetellaan kokoonpanot koripallon EM-kilpailuissa 2017. Jokainen joukkue koostuu 12 pelaajasta.
Islannin EM-kokoonpano nimettiin 28. elokuuta.
Poimintoja Kreikan leiritysryhmästä, josta lopullinen turnauskokoonpano muodostetaan.
Puolan julkaisi EM-joukkueensa 24. elokuuta.
Ranska nimesi EM-joukkueensa 30. elokuuta.
Slovenia nimesi EM-ryhmänsä 28. elokuuta.
A-alkulohkoa isännöivän Suomen EM-ryhmä nimettiin 30. elokuuta 2017.
Poimintoja Georgian leiritysryhmästä, josta lopullinen turnauskokoonpano muodostetaan.
Poimintoja Israelin leiritysryhmästä, josta lopullinen turnauskokoonpano muodostetaan.
Italia nimesi lopullisen turnauskokoonpanonsa 25. elokuuta. Filippo Baldi Rossi korvasi loukkaantuneen Davide Pascolon juuri ennen turnauksen alkua.
Liettuan EM-turnausjoukkue nimettiin 24. elokuuta.
Poimintoja Saksan leiritysryhmästä, josta lopullinen turnauskokoonpano muodostetaan.
Poimintoja Ukrainan leiritysryhmästä, josta lopullinen turnauskokoonpano muodostetaan.
Espanjan EM-joukkue nimettiin 22. elokuuta.
Poimintoja Kroatian leiritysryhmästä, josta lopullinen turnauskokoonpano muodostetaan.
Poimintoja Montenegron leiritysryhmästä, josta lopullinen turnauskokoonpano muodostetaan.
Poimintoja Romanian leiritysryhmästä, josta lopullinen turnauskokoonpano muodostetaan.
Unkari nimesi lopullisen EM-ryhmänsä 30. elokuuta.
Belgia nimesi EM-joukkueensa ensimmäisenä maana 20. elokuuta.
Latvian lopullinen EM-kokoonpano nimettiin 28. elokuuta.
Poimintoja Serbian leiritysryhmästä, josta lopullinen turnauskokoonpano muodostetaan.
Turkin lopullisesta turnauskokoonpanosta karsiutuu vielä kaksi pelaajaa.
Venäjä nimesi EM-joukkueensa 29. elokuuta.
Petit Le Mans 2011
Petit Le Mans 2011 oli Intercontinental Le Mans Cup -kauden 2011 kuudes ja American Le Mans Series -kauden 2011 yhdeksäs osakilpailu, joka ajettiin 2. lokakuuta Road Atlantan moottoriradalla Yhdysvalloissa.
Kilpailun voitti Peugeotilla ajaneet Franck Montagny, Stéphane Sarrazin ja Alexander Wurz.
Hermovasara
Hermovasara on hardcore punk -yhtye Valse Tristen EP-levy, joka julkaistiin syyskuussa 1997 levymerkillä Trash Can Records. CD-painoksen bonuskappaleet on julkaistu aiemmin split-albumilla "Primer Pasiente".
Kimi Klingberg
Kimi Klingberg (s. 29. heinäkuuta 1976) on suomalainen kilpauransa päättänyt koripalloilija.
Espoon Akilleen kasvatti Klingberg aloitti miesten pääsarjauransa Helsingin NMKY:ssä kaudella 1995–1996 mutta siirtyi syksyksi 1997 Pussihukkiin, jota hän edusti kymmenen peräkkäistä pääsarjakautta ja lopuksi vielä yhden I-divisioonakauden ajan. Klingberg saavutti Pussihukissa SM-hopeaa vuonna 2005 ja SM-pronssia vuonna 2003. Lokakuussa 2000 hänet nimettiin SM-Koriksen kuukauden pelaajaksi, ja samassa kuussa hän sai leikkaushoitoa vaatineen jalkavamman. Marraskuussa 2006 Klingberg teki 3000. pisteensä ja pelasi 300. ottelunsa miesten pääsarjassa.
Suomen miesten maajoukkueessa Klingberg pelasi vuosina 2001–2002 kahdeksan ottelua 3,3 pisteen keskiarvolla. Hän pelasi myös nuorisomaajoukkueissa.
Tammikuussa 2007 Klingberg siirtyi pelaajauransa ohella Pussihukkien apuvalmentajaksi.
Aura (kappale)
Aura on suomalaisen black metal -yhtye Ajattaran viides single, ja samalla ensimmäinen, joka ei ole Joululevyltä. Se julkaistiin 24. tammikuuta 2011 digitaalisesti.
Ave satana
Ave satana on suomalaisen black metal -yhtye Ajattaran kuudes single. Se julkaistiin 17. maaliskuuta 2017 digitaalisesti.
Government Plates
Government Plates on Death Gripsin kolmas studioalbumi. Albumi julkaistiin ilmaiseksi 13. marraskuuta 2013 Death Gripsin nettisivulle ja siitä julkaistiin myöhemmin vinyyliversio. Albumin johdoksi tehtiin 11 musiikkivideota. Albumia on myyty 13000 kappaletta.
10. toukokuuta 2013 bändin rumpali, Zach Hill ilmoitti, että hän ohjaa ja käsikirjoittaa elokuvan. Hän myös aikoo tehdä elokuvan soundtrackin itse. Samassa ilmoituksessa hän kertoi työskentelevänsä kolmannen Death Grips - albumin kanssa.
8. kesäkuuta 2013 Death Grips perusti uuden levy-yhtiön nimeltä Third Worlds. He perustivat sen Harvestin - kautta.
21. elokuuta 2013 Death Grips julkaisi uuden singlen, "Birds". Se julkaistiin YouTubeen ja SoundCloudiin, josta pystyi ladata kappaleen.
Leonard Lake
Leonard Thomas Lake (29. lokakuuta 1945 – 6. kesäkuuta 1985) oli 1980-luvulla Yhdysvalloissa vaikuttanut sarjamurhaaja, joka toimi yhdessä Charles Ng -nimisen rikoskumppaninsa kanssa. Kaksikko kuuluu Yhdysvaltojen pahamaineisimpiin sarjamurhaajiin.
Lakella oli rikoskumppaninsa kanssa varmuudella ainakin 11 uhria, mutta hän on mahdollisesti murhannut jopa 25 ihmistä.
1980-luvun alussa Lake tutustui Charles Ng:iksi esittäytyneeseen mieheen, joka etsi itselleen majapaikkaa. Kaksikko tuli toimeen huomaten omistavansa samanlaisia mieltymyksiä.
Vuosien varrella Lake ja Ng murhasivat monia ihmisiä Laken tilalla Calaverasin piirikunnassa Kaliforniassa. Suurin osa uhreista oli naisia. Lake ja Ng kuvasivat videolle itseään raiskaamassa ja kiduttamassa naisia pitäen uhrejaan Laken tilan pienessä bunkkerissa. 
Vuonna 1985 Leonard Lake joutui pidätetyksi ampuma-aserikoksesta. Nopeasti tämän jälkeen hän teki itsemurhan syanidikapselin avulla. Hän oli kuollessaan 39-vuotias. Tämä herätti poliisin huomion ja nopeasti itsemurhan jälkeen poliisi alkoi tutkia hänen tilaansa Kaliforniassa. Tilalta poliisi löysi ihmisten jäännöksiä. Jäännöksien lisäksi löytyi myös videonauhoja uhreista sekä Laken 250-sivuinen päiväkirja, joka kuvasi miesten fantasioita ja hirmutekoja.
Vuonna 1985 Laken rikostoveri jäi kiinni Kanadassa saaden lopulta kuolemantuomion.
Span 1000 kilometrin ajo 2011
Span 1000 kilometrin ajo 2011 oli Le Mans Series -kauden 2011 ja Intercontinental Le Mans Cup -kauden 2011 toinen osakilpailu, joka ajettiin 7. toukokuuta Circuit de Spa-Francorchamps'n radalla Belgiassa.
Kilpailun voitti Peugeotilla ajaneet Alexander Wurz, Anthony Davidson ja Marc Gené.
Pipo tiukalla
Pipo tiukalla on yhdysvaltalainen nuortenelokuva / romanttinen komedia vuodelta 1985, jonka on ohjannut ja käsikirjoittanut Savage Steve Holland. Elokuvan pääroolissa esiintyy John Cusack, joka näyttelee itsetuhoista lukio-opiskelijaa Lane Meyeriä, jonka tyttöystävä on juuri eronnut hänestä joulun alla.
Whodini
Whodini on yhdysvaltalainen hip hop -yhtye, joka perustettiin vuonna 1981. Brooklyniläinen trio muodostuu laulajasta Jalil Hutchinsista, taustalaulajasta John Fletcheristä (tunnettu myös nimellä Ecstasy) ja DJ Drew Carterista (tunnettu myös nimellä Grandmaster Dee).
Whodini oli ensimmäisiä hip hop -yhtyeitä, jotka kehittivät tyylilajin yleiseen kansansuosioon. He olivat samassa roolissa kuin muut hip hop -yhtyeet ja -artistit kuten The Fat Boys, Grandmaster Flash and the Furious Five, Afrika Bambaataa ja Warp 9. Whodinin managerina toimi Russell Simmons, joka on Run–D.M.C:n jäsenen Joseph ”Run” Simmonsin veli.
Vuonna 1983 Whodini nauhoitti ja julkaisi eponyymin esikoisalbuminsa "Whodini", jonka halloween-teemaista singleä ”Haunted House of Rock” soitetaan yökerhoissa vielä tänäpäivänäkin. Synthpopin ja elektron pioneeri Thomas Dolby auttoi albumin toisen singlen ”Mr Magic’s Wand” tuottamisessa. Kappale tehtiin alun perin kuuluisan radio-DJ:n Mr. Magicin mainoskappaleeksi, mutta nykyään se on yhtyeen tunnetuimpia kappaleita. Kappale esiintyy muun muassa vuoden 2002 videopelissä "".
Jussi Johnsson
Stig Jussi Tapio Johnsson (s. 30. toukokuuta 1966 Kuusankoski) on suomalainen näyttelijä. Johnsson on esiintynyt mm. elokuvissa "Kiljusen herrasväen uudet seikkailut", "Lapin kullan kimallus" ja "Juoppohullun päiväkirja".
Brontën sisarukset (elokuva)
Brontën sisarukset (kirjoitusmuotona myös Bronten sisarukset; ) on vuonna 1979 ensi-iltansa saanut André Téchinén ohjaama ranskalainen elämäkerrallinen draamaelokuva, jonka pääosia näyttelevät Isabelle Adjani, Marie-France Pisier ja Isabelle Huppert. Elokuva kertoo nimensä mukaisesti kuuluisista englantilaisista Brontën sisaruksista: Emilystä (1818–1848), Charlottesta (1816–1855), Annesta (1820–1849) ja Branwellista (1817–1848), jota näyttelee Pascal Greggory. André Téchiné laati elokuvan käsikirjoituksen yhteistyössä Pascal Bonitzerin ja Jean Gruaultin kanssa. Elokuvan tuottajina olivat Yves Gasser, Klaus Hellwig ja Yves Peyrot.
"Brontën sisarukset" kilpaili vuoden 1979 Cannesin elokuvajuhlilla, missä André Téchiné oli ehdokkaana pääkilpailussa parhaan elokuvan Kultaisen palmun saajaksi. Elokuva sai kaksi César-ehdokkuutta parhaasta kuvauksesta (Bruno Nuytten) ja leikkauksesta (Claudine Merlin).
"Brontën sisarukset" sijoittuu Englannin Yorkshireen ja kertoo englantilaisista kirjailijasisarista, Emilystä (Isabelle Adjani), Charlottesta (Marie-France Pisier) ja Annesta (Isabelle Huppert), ja heidän vaikeasta suhteestaan ongelmalliseen veljeensä Branwelliin (Pascal Greggory). Elokuva alkaa vuodesta 1834, jolloin 17-vuotias Branwell maalaa sisaristaan kuuluisan muotokuvan. Sittemmin elokuva seuraa sisarusten yksinäistä ja karua elämää. Elokuva päättyy vuoteen 1852, jolloin nyt kuuluisaksi noussut kirjailija Charlotte on sisaruksistaan ainoa, joka on vielä elossa.
"Brontën sisaruksien" kuvaukset alkoivat 3. heinäkuuta 1978 ja päättyivät 17. syyskuuta 1978. Elokuva kuvattiin Britanniassa, Yorkshire ja Humberin hallintoalueella Englannissa. Elokuvan tuotantoyhtiöinä olivat Action Films, Gaumont ja France 3.
"Brontën sisarukset" sai ensi-iltansa Ranskassa 9. toukokuuta 1979 ja Suomessa 31. elokuuta 1979. Elokuvan teatterilevittäjinä olivat Ranskassa Gaumont ja Suomessa Magna-Filmi. Elokuva keräsi Ranskassa teatterikierroksensa aikana 695 446 katsojaa ja oli vuoden 1979 48. katsotuin elokuva. Elokuva oli Suomessa 125. katsotuin elokuva 11 267 hengen katsojamäärällään vuonna 1979.
"Brontën sisarukset" julkaistiin DVD:lle ja blu-raylle Ranskassa 16. toukokuuta 2012 ja Yhdysvalloissa 30. heinäkuuta 2013.
Jacobus Johannes Fouché
Jacobus Johannes Fouché (6. kesäkuuta 1898 – 23. syyskuuta 1980) oli eteläafrikkalainen poliitikko. Fouché toimi maan valtiollisena presidenttinä vuodesta 1968 vuoteen 1975.
Elvytyspalje
Elvytyspalje on sairaalan tai ambulanssin henkilökunnan käyttämä tarvike elvytyksessä. Sitä käytetään yleensä elvytyksessä tarpeellisen hapen saannin varmistajana potilaalle. Elvytyspaljetta käytetään yleensä painamalla ilmapallon näköistä osaa ja pitämällä suukappaletta tiukasti kiini suun ulkopuolella.
Lasta
Lasta on yleensä puusta tehty tuki luunmurtuman kohdalle tukemaan murtunutta osaa. Lasta on yleensä jäätelötikun näköinen ja se kiinnitetään joko sideharsolla tai ihoteipillä. Lasta ei kuitenkaan korvaa sairaala käyntiä, sillä vaikka murtuneeseen kohtaan laitetaan lasta ei se parane ilman kipsiä. Mikäli murtuma tulee käteen niin käytetään yleensä kolmioliinaa pitämään ensisijaisesti käsi liikkumatta.
Nordean pankkimuseo
Nordean pankkimuseo on suomalaisen liikepankkitoiminnan erikoismuseo Helsingissä. Museo samoin kuin sen yhteyteen kuuluva historia-arkisto ovat Nordean ylläpitämiä. Museo sijaitsee Yhdyspankin vanhan pankkitalon holvissa osoitteessa Aleksanterinkatu 36 B.
Liikepankkitoiminnan yli 155-vuotinen historia ja Suomen talouselämän kehitys kulkevat käsi kädessä. Pankkimuseossa tähän kehityskulkuun voi tutustua peruskokoelmaan kuuluvan esineistön, valokuvien, pilapiirrosten, mainosten ja aineistoa elävöittävien tarinoiden avulla. Perusnäyttelyn lisäksi museossa on esillä vaihtuvia teemanäyttelyitä.
Museo on avoinna ryhmille arkisin sopimuksen mukaan. Vierailu on maksuton. Lisäksi museossa järjestetään avointen ovien tilaisuuksia, yleensä kuukauden ensimmäisenä torstaina.
Museon johtajana toimii KTM, Kukka-Maaria Nummi.
Museon sydän on kulttuurihistoriallisesti arvokas 1900-luvun alun pankki-interiööri, joka on peräisin Pohjoismaiden Osakepankin Helsingin sivukonttorista. Arkkitehtitoimisto Gesellius, Lindgren & Saarisen suunnittelemasta pankkikonttorista on näytteillä osa pankkisalia ja johtajan huone. Tunnelmaa täydentävät Eric O. W. Ehrströmin ja Alpo Sailon toteuttamat konttoria koristaneet teokset.
Museossa on muistoja jokaisesta Nordean Suomessa toimineesta edeltäjäpankista: osakekirja, säästölipas tai jokin muu pankissa käytössä ollut esine. Esillä on myös harvinaisuuksia kuten Suomen Yhdyspankin vuosina 1866 ja 1882 liikkeeseen laskemat setelit.
Gustaf Nyström pankkiarkkitehtinä -näyttely juhlistaa vanhan pankkitalon 120-vuotista historiaa. Näyttely on esillä pankkimuseossa 9.3.–31.12.2018. Näyttelyn käsikirjoituksesta vastaavat dosentti Teppo Jokinen ja museonjohtaja Kukka-Maaria Nummi.
Esinekokoelman kautta saa käsityksen suomalaisen liikepankkitoiminnan historiasta ja kehityksestä 1860-luvulta näihin päiviin. Museon vanhimmat esineet ovat peräisin pankin perustamisen ajoilta. Esineitä on kaikista edeltäjäpankeista ja eri puolilta Suomea. Suurin osa esineistä on pankin hankkimia työ- ja käyttöesineitä, osa on pankin saamia liikelahjoja tai museolle lahjoitettuja esineitä.
Keskeisiä esineitä ovat pankissa käytetyt laskukoneet ja ns. shekinvarmentimet. Pankkimuseon vanhin mekaaninen laskukone on vuodelta 1891. Sitä ennen käytettiin helmitaulua. Mekaaniset laskukoneet yleistyivät pankeissa 1900-luvun alkupuolella, ja uudemmat mallit olivat käytössä vielä 1970-luvulla. Myös vanhimmat šekinvarmentimet ovat 1800-luvun lopulta.
Museossa esillä olevat Yhdyspankin setelit vuosilta 1867 ja 1883 ovat hyvin harvinaisia. Ne edustavat aikaa, jolloin yksittäinen liikepankki sai laskea liikkeelle omia seteleitä.
Näytteillä on myös vanhoja mainoksia, säästölippaita, takavuosien valuuttalaskin, voitto-obligaatioiden arvontarumpu, pörssipulpetti, ensimmäinen reaaliaikainen pankkiautomaatti ja paljon muuta.
Kalle Virtapohja
Kalle Virtapohja (s. 26. syyskuuta 1962 Kouvola) on suomalainen urheilutoimittaja ja tietokirjailija. Hän väitteli vuonna 1998 tohtoriksi Jyväskylän yliopistossa, aiheenaan urheilujournalismi.
Virtapohja on kirjoittanut useita urheiluaiheisia historiikkeja, kuten Paavo Nurmesta kertovan "Mies josta tehtiin patsas" (2017).
Vuonna 2017 Virtapohja valittiin Urheilutoimittajain Liiton puheenjohtajaksi.
Optinen levy
Optinen levy on tallennusväline, jota luetaan valon heijastumisen avulla. Levyllä on pieniä kuoppia ja tasaisia alueita, jotka vastaavat bittitiloja 0 ja 1.
Optiset levyt ovat korvanneet tietokoneissa aiemmin yleiset magneettisesti luettavat levykkeet sekä pelikonsoleissa käytetyt pelimoduulit. Levyjä käytetään audion, videon ja tietokoneohjelmien tallentamiseen.
Optiset levyt olivat alkuun vain teollisesti valamalla tuotettuja kunnes kirjoittavat laitteet, kuten CD-R-levyt, saapuivat kuluttajien ulottuville.
Varhaiset lukevat asemat käyttivät koteloa varsinaiselle levylle aiempien magneettisten levykkeiden tapaan. Myös UMD-levyissä on käytetty vastaavaa ratkaisua.
Lisäksi Wiin käyttämä 12cm:n DVD:n kaltainen formaatti sekä Wii U:n käyttämä Blu-rayn kaltainen formaatti, jotka eivät ole yhteensopivia näiden kanssa.
Useissa pelikonsoleissa on lisäksi kopiosuojaus niiden käyttämässä formaatissa.
Lisäksi on kehitetty magneto-optisia formaatteja kuten Sonyn MiniDisc.